05/10/2011 | Administración LocalMunicipal
Arteixo
Servizos Económicos
Publicación definitiva modificación Ordenanza nº 11

O Concello Pleno, na sesión realizada o 28/07/2011, aprobou provisoriamente a modificación da ordenanza fiscal nº11 “Taxa por expedición de documentos administrativos”. Durante o período de exposición ao público non se formularon reclamacións, elevándose a definitivo o acordo provisional relativo á ordenanza fiscal citada, adoptado en aplicación do artigo 17.3 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. De conformidade co artigo 19.1 do Real decreto lexislativo 2/2004, do 5 de marzo, contra o dito acordo poderase interpoñer recurso contencioso- administrativo sen prexuízo de calquera outro recurso que os interesados estimaran procedente. Co fin de darlle o cumprimento ao principio constitucional de publicidade das normas e consonte co disposto no artigo 17.4 do citado Real decreto lexislativo 2/2004 procédese a publicar a redación definitiva da modificación da ordenanza fiscal nº 11.1. A presente taxa retribuirase coa presentación da solicitude que de lugar ao inicio da tramitación dos documentos e expedientes suxeitos ao tributo, agás para o estabelecido no artigo 7.2.6., que se retribuirá no momento de terse producida a Resolución Administrativa, que se pronuncie sobre a solicitude presentada.2. Nos casos aos que se refire o artigo 2.2, a retribución producirase cando se inicie a tramitación de documentos e expedientes por parte da Administración, sen previa solicitude do interesado, pero que redunde no seu beneficio. … 7.2.1. Pola formalización de contratos administrativos, cada folio.1,88 € 7.2.2. Pola tramitación das solicitudes para participar nos procesos de selección do persoal ao servizo desta Administración: 7.2.3. Licenzas de cans potencialmente perigosos: 13,74 € 7.2.4. Renovación de licenzas: 6,87 € 7.2.5. Inscrición no rexistro de animais potencialmente perigosos: 13,74 € 7.2.6. Declaración de incursión na situación legal de fora de ordenación 7.2.6.1. Por cada m2 de superficie construida: 4,46 € 1. A taxa esixirase en réxime de autoliquidación, polo procedemento do selo municipal adherido ao escrito de solicitude da tramitación do documento ou expediente, ou nestes mesmos se aquel escrito non existira, ou a solicitude non fora expresa.2. Os escritos recibidos polos condutos a que fai referencia o artigo 38 da Lei 30/92, de 26 de decembro, que non veñan debidamente reintegrados, serán admitidos provisoriamente, pero non se lle dará curso sen que se corrixa a deficiencia, para o que se requirirá ao interesado co fin de que, no prazo de dez días aboe as cotas correspondentes co apercibimento de que, transcorrido dito prazo sen efectualo, teranse ditos escritos por non presentados e será arquivada a solicitude.3. As certificacións ou documentos que expida a Administración Municipal a pedimento dos xulgados ou tribunais para toda clase de preitos, cando sexan probas propostas a instancia de parte, non se entregarán nin remitirán sen que previamente non se aboara a correspondente cota tributaria.4. A taxa regulada no epígrafe 7.2.6. esixirase en réxime de autoliquidación, practicada unha vez emitida a resolución administrativa correspondente. A presente ordenanza foi aprobada polo Concello Pleno en sesión celebrada o día 30 de novembro de 1989, entrando en vigor o día 1 de xaneiro de 1990. Foi modificada por acordo plenario de datas 31 de outubro de 1996, 30 de decembro de 1997, 30 de marzo de 2000, 31 de maio de 2001, 1 de outubro de 2001, 18 de xullo de 2002, 4 de setembro de 2003, 29 de abril de 2004, 29 de xullo de 2004, 30 de xuño de 2005, 28 de setembro de 2006, 25 de outubro de 2007 e 4 de setembro de 2008. A presente modificación foi aprobada polo Concello Pleno en sesión celebrada o día 28 de xullo de 2011, entrando en vigor, logo da súa publicación no BOP, permanecendo en vigor até a súa modificación ou derrogación expresas. Arteixo, 21 de setembro de 2011 O alcalde Por delegación, Decreto 989/2011 María José Riveiro Martínez